Oversvømmelse ved dige Ved middagstid fredag blev Hydrema kontaktet, og firmaet er i gang med at samle materiel på en blokvogn. Jan Daugaard fra Hydrema siger til TV2/Nord: - Vi kan være ved Lendrup Strand en gang i eftermiddag, og vi vil hurtigt gå i gang med at fylde vores fiberpølse med vand, for at lukke hullet. Fiberpølsen kan lave en dæmning op til en meter. Halvfærdig dige Hydrema har fem mand i sving, ligesom Beredskabet i Vesthimmerland Kommune er til stede, ved det halvfærdige dige. Jan Daugaard tilføjer, at det endnu er for tidligt at sige, hvornår arbejdet er tilendebragt. Frygter oversvømmelse Sommerhusejere i området har frygtet for nye oversvømmelser, og det var grunden til at Lendrup Strandbad etablerede et dige på mere end to meter i højden. Stoppet af Kystdirektoratet Det arbejde blev imidlertid stoppet, da Kystdirektoratet fik andre klager over deres manglende udsigt. Så nu er diget kun halvfærdigt, og sommerhusejerne er bange for at de lavereliggende sommerhuse vil blive oversvømmet.

Opsummering:
Firmaet Hydrema har fået en hasteordre. De er blevet hyre til at lukke et 80 meter stort hul ved Lendrup Strand. Kystdirektoratet stoppede arbejdet med at forhøje et dige, og nu er der risiko for at sommerhuse oversvømmes.